| San Kristobal de las Kasas*San Cristóbal de las Casas* |
| --- |
|        |
| *Senamiesčio reginys* |
|  |
| 

San Kristobal de las KasasSan Kristobal de las Kasas

16°44′0″ š. pl. 92°38′0″ v. ilg.﻿ / ﻿16.73333°š. pl. 92.63333°r. ilg.﻿ / 16.73333; 92.63333﻿ (San Kristobal de las Kasas)Koordinatės: 16°44′0″ š. pl. 92°38′0″ v. ilg.﻿ / ﻿16.73333°š. pl. 92.63333°r. ilg.﻿ / 16.73333; 92.63333﻿ (San Kristobal de las Kasas) |
|  |
| Laiko juosta: (UTC-6)------ vasaros: (UTC-5) |
|  |
| **Valstybė** | Meksikos vėliava Meksika |
| **Valstija** | Čiapasas Čiapaso valstija |
|  |
| **Įkūrimo data** | 1528 m. |
|  |
| **Gyventojų** (2010) | 158 027  |
| **Altitudė** | 2 200 m |
|  |
|  **Vikiteka** | San Kristobal de las Kasas |
|  |
| **Kirčiavimas** | San Kristòbal de las Kãsasas |

**San Kristobal de las Kasas** (isp. *San Cristóbal de las Casas*, coc. *Jovel*) – miestas pietryčių Meksikoje, Čiapaso valstijoje, Centrinės Mesos plynaukštėje, ~80 km į rytus nuo Tustla Gutjereso. Pro miestą eina Panamerikos plentas, netoliese yra oro uostas (nuo 2010 m. uždarytas). Vystoma maisto (daugiausia cukraus, spirito), medienos apdirbimo pramonė. Audimo, siuvinėjimo (peltakiavimo), keramikos amatai, gaminami dirbiniai iš gintaro, nefrito, metalo, medžio. San Kristobal de las Kasaso apylinkėse auginami javai, vaismedžiai, cukranendrės.

Mieste veikia meno institutas, keletas muziejų (*Casa Na Bolom*, nefrito, gintaro, etnografijos, majų medicinos), teatras. Išlikęs gausus kolonijinis paveldas su grįstomis gatvelėmis, bažnyčiomis, vienuolynais: Šv. Dominyko bažnyčia (1560 m.), Šv. Kristupo katedra (pastatyta XVI a.; perstatyta XVI ir XVIII a.),, Šv. Mykolo bažnyčia (1613–1621 m.), Šv. Pranciškaus bažnyčia (1577 m. perstatyta XVIII a.), dominikonų ir mersedarijų vienuolynai, XIX a. rotušė, „Sirenų namai", Karmelio bažnyčios arka ir kt.

Dauguma miesto gyventojų yra indėnai majai (cociliai ir celtaliai). Dėl savo išskirtinės architektūros ir gyvųjų tradicijų San Kristobal de las Kasas yra svarbus turistinis centras. Miestas taip pat garsėja jo apylinkėse veikiančiais sapatistų sukilėliais, dėl to dažnai laikomas marksizmo aktyvistų ir kitų kairiųjų.

Istorija
--------

1528 m. gyvenvietę (karinę tvirtovę), pavadintą *Villa Real de Chiapa*, įkūrė konkistadoras Diegas de Masarjegosas. Miesto teisės suteiktos 1536 m. (tada pervadintas Siudad Realiu). Nuo 1532 m. miestas priklausė Gvatemalos generalkapitonijai, todėl 1821 m. paskelbus nepriklausomybę nuo Ispanijos, priklausė Gvatemalai, bet 1824 m. tapo Meksikos dalimi. 1829 m. pervadintas į San Kristobalį. XIX a. Čiapase vyko nuolatiniai susirėmimai tarp konservatorių ir liberalų, miestas nesyk atsidūrė kovų sūkuryje Iki 1892 m. buvo Čiapaso sostinė.

1974 m. miestas paskelbtas istoriniu paminklu. XX a. 7–10 dešimtmečiais apylinkėse prasidėjo indėnų politiniai judėjimai, susidarė sapatistų sukilėlių būriai. 1994 m. sapatistų pajėgos buvo užėmusios San Kristobal de las Kasą.

* Miesto reginysMiesto reginys
* Senamiesčio gatvelėSenamiesčio gatvelė
* Šv. Dominyko bažnyčiaŠv. Dominyko bažnyčia
* Šv. Kristupo katedraŠv. Kristupo katedra

Šaltiniai
---------

1. ↑  *San Cristóbal de las Casas*. Visuotinė lietuvių enciklopedija, T. XXI (Sam–Skl). – Vilnius: Mokslo ir enciklopedijų leidybos institutas, 2012